ຜູ້ທີ່ມີອາຍຸ 65 ປີຂຶ້ນໄປ ໄດ້ຮັບບູລິມະສິດ ໃນການສັກວັກຊີນ ປ້ອງກັນໂຄວິດ-19
ທ່ານສາລີ ຈິດຕະວໍລະວົງ ອາຍຸ 80 ປີ ຜູ້ໂຊກດີຄົນນຶ່ງ ຢູ່ເມືອງສະປຣິງຟຽລ ເຂດພາກເໜືອຂອງລັດເວີຈີເນຍໄດ້ຮັບການສັກວັກຊີນ ປ້ອງກັນໂຄວິດ-19 ໄປແລ້ວ ເມື່ອວັນເສົາທີ 16 ມັງກອນ 2021 ທີ່ຜ່ານມາ.
ການສັກຢາປ້ອງກັນໂຄວິດ-19 ໄດ້ເລີ້ມປະຕິບັດຢູ່ໃນທົ່ວສະຫະລັດແລ້ວ ຜູ້ທີ່ໄດ້ ຮັບ ບູລິມະສິດກໍຄືບັນດາຜູ້ຢູ່ເຮືອນຄົນຊະລາ ຕໍ່ລົງມາຜູ້ມີອາຍຸຈາກ 65 ປີຂຶ້ນໄປ ແລະພວກ ທີ່ເຮັດວຽກຢູ່ແຖວໜ້າເຊັ່ນພວກນາງພະຍາບານເຫລົ່ານີ້ເປັນຕົ້ນ ຮວມຢູ່ໃນບັນດາປະ ຊາຊົນອາເມຣິກັນ ຕົກຢູ່ໃນກໍລະນີດັ່ງກ່າວທີ່ໄດ້ຮັບການສັກຢາວັກ ຊີນປ້ອງກັນໂຄວິດ- 19 ຢູ່ໃນເຂດພາກເໜືອຂອງລັດເວີຈີເນຍໄປແລ້ວນັ້ນ ມີບັນ ດາຜູ້ອະວຸໂສອາເມຣິກັນ ເຊື້ອສາຍລາວຮ່ວມນຳ ແລະພວກທີ່ຢູ່ໃນບັນຊີລາຍຊື່ ທີ່ ຈະໄດ້ຮັບການສັກວັກຊີນນັ້ນ ຈະໄດ້ຮັບການເຕືອນຜ່ານທາງຈົດໜາຍຈາກຄລິີນິກ ປະຈຳໂຕ ແລະຜ່ານບໍລິສັດປະ ກັນໄພສຸຂະພາບຂອງໃຜລາວ ທີ່ໄດ້ສົ່ງການ ນັດ ພົບວັນເວລາແລະສະຖານທີ່ ເພື່ອສັກ ວັກຊີນດັ່ງກ່າວ ທ່ານສາລີ ຈິດຕະວໍລະວົງ ອາຍຸ 80 ປີ ຜູ້ໂຊກດີຄົນນຶ່ງ ຢູ່ເມືອງສະປຣິງຟຽລ (Spring- field) ເຂດພາກເໜືອຂອງລັດເວີຈີເນຍໄດ້ຮັບການສັກວັກຊີນປ້ອງກັນ ໂຄວິດ-19 ໄປ ແລ້ວ ເມື່ອວັນເສົາທີ 16 ມັງກອນ 2021 ທີ່ຜ່ານມາ ທ່ານສາ ລີ ໄດ້ຮັບໜັງສືບອກໃຫ້ ໄປສັກວັກຊີນ ຜ່ານບໍລິສັດປະກັນໄພສຸຂະພາບຄາຍເຊີ Kaizer ຊຶ່ງທ່ານໄດ້ກ່າວເຖິງ ຂັ້ນຕອນ ແລະຄວາມຮູ້ສຶກສູ່ ວີໂອເອ ຟັງດັ່ງນີ້: ຕົກມາເຖິງປັດຈຸບັນນີ້ ປະຊາຊົນອາເມຣິກັນຫຼາຍລ້ານຄົນ ຍັງພາກັນລໍຖ້າການສັກວັກ ຊີນປ້ອງກັນໂຄວິດ-19 ນີິ້ຢູ່ ຫຼາຍຮ້ອຍຄົນທີ່ໂຊກບໍ່ດີໄດ້ເສຍຊີວີດຢູ່ໃນ ແຕ່ລະວັນ ອີງຕາມລາຍງານຫລ້າສຸດຂອງການຕິດແປດໄວຣັສໂຄໂຣນາ ຢູ່ໃນ ສະຫະລັດ ປັດຈຸ ບັນນີ້ມີຢູ່ປະມານ 24 ລ້ານກວ່າຄົນ ເສຍຊີວິດໄປແລ້ວ 399 ພັນກວ່າຄົນ ແລະຫຼາຍ ຮ້ອຍລ້ານຄົນ ຍັງລໍຖ້າການສັກວັກຊີນໄປຕາມລຳດັບ